คือมีประจำเดือนวันแรกวันที่7/11/65 แล้วเริ่มกินยาคุมแบบรายเดือนเลยในวันที่7/11 (แผงเเรกในชีวิต) เเล้ววันที่11กับ12 มีเพศสัมพันธ์แบบสวมถุงยางอนามัย+การเอาออกมาหลั่งข้างนอกร้วมด้วย เสร็จกิจเลยเอาถุงยางไปใส่น้ำดูแต่ไม่ได้รั่วอะไร คืออยากทราบว่ามันเสี่ยงท้องมากน้อยแค่ไหนคะ แล้วถ้าทานยาคุมหมดแผงแรกเว้น7วันเเล้วเราสามารถกินแผง2คนละยี่ห้อได้มั้ยคะหรือต้องกินเฉพาะยี่ห้อเดียวกัน ขอบค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมา ถ้ากินยาคุมตั้งแต่วันแรกของการมีประจำเดือนและกินจนหมดแผง การมีเพศสัมพันธ์ในช่วงที่กินยาอยู่ก็แทบจะไม่มีโอกาสทำให้เกิดการตั้งครรภ์ และถ้าใส่ถุงยางอนามัยป้องกันไปอีกชั้นหนึ่งด้วย โอกาสก็ยิ่งลดน้อยลงไปอีกการกินยาคุมต่อแผงนั้น ถ้าเว้น 7 วันแล้ว ประจำเดือนมาในช่วงเว้นยาแล้ว ก็ให้กินยาแผงที่ 2 ต่อไปทันที ถ้าประจำเดือนไม่มาให้ยืนยันการตั้งครรภ์ดูก่อน และสามารถกินยาต่างยี่ห้อกันได้ โดยเริ่มกินเมื่อเว้นยาแผงแรก (กรณีเป็นแบบฮอร์โมน 21 เม็ด) ครบ 7 วันค่ะ